cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.331
title: เกมคือโลก โลกคือเกม: การช่วงชิงอำนาจในวรรณกรรมเยาวชนร่วมสมัยแนวดิสโทเปีย

description: วิทยานิพนธ์ฉบับนี้มีวัตถุประสงค์เพื่อศึกษาและวิเคราะห์กระบวนการช่วงชิงอำนาจของเยาวชนในวรรณกรรมเยาวชนร่วมสมัยแนวดิสโทเปียชุดไตรภาคเรื่อง ฮังเกอร์ เกมส์ (Hunger Games Trilogy) ของซูซานน์ คอลลินส์ (Suzanne Collins) และชุด ดิ อั๊กลี่ (The Uglies Series) ของสก็อตต์ เวสเตอร์เฟลด์ (Scott Westerfed) โดยใช้ทฤษฎีของปิแอร์ บูร์ดิเยอ (Pierre Bourdieu) มาใช้ในการศึกษาวิเคราะห์จากการศึกษาพบว่า วรรณกรรมเยาวชนแนวดิสโทเปียมีลักษณะร่วมกันระหว่างแนวการประพันธ์วรรณกรรมสองแนวคือวรรณกรรมเยาวชนและวรรณกรรมแนวดิสโทเปียซึ่งมีจุดร่วมอยูที่การต่อต้าน วรรณกรรมเยาวชนร่วมสมัยแนวดิสโทเปียทั้งสองเรื่องจึงสะท้อนให้เห็นถึงการเสียดสีสังคมทุนนิยมและบริโภคนิยมในปัจจุบันผ่านการต่อต้านและต่อรองของตัวละครเอกในวรรณกรรมดังกล่าวผลการวิเคราะห์วรรณกรรมเยาวชนร่วมสมัยแนวดิสโทเปียโดยใช้ทฤษฎีของปิแอร์ บูร์ดิเยอว่าด้วยเกมในฐานะสนามประลอง (Field) ซึ่งปัจเจกจะต้องช่วงชิงทุน (Capital) ประเภทต่าง ๆ และแนวคิดเรื่องฮาบิทัส (Habitus) ซึ่งปัจเจกใช้ในการต่อรองระหว่างโครงสร้างทางสังคมกับอัตลักษณ์ของปัจเจก โดยเฉพาะเยาวชนในวรรณกรรมเยาวชนแนวดิสโทเปียทั้งสองเรื่องเผยให้เห็นถึงความไม่เท่าเทียมกันทางชนชั้น และการปรับเปลี่ยนอัตลักษณ์ของเยาวชนให้เข้ากับภาวะของสังคมทุนนิยมยุคโลกาภิวัฒน์
DOI: 10.14457/cu.the.2013.332
title: ปัญญาประดิษฐ์ในบันเทิงคดีแนววิทยาศาสตร์กับจิตวิญญาณของทศวรรษ 1960

description: วิทยานิพนธ์ฉบับนี้มีวัตถุประสงค์เพื่อศึกษาบทบาทของตัวละครปัญญาประดิษฐ์ในบันเทิงคดีแนววิทยาศาสตร์ที่เกี่ยวข้องกับจิตวิญญาณของทศวรรษ 1960 ซึ่งหมายถึงการแสวงหาเสรีภาพทั้งทางร่างกายและจิตใจเพื่อปลดปล่อยมนุษย์และสร้างสังคมที่ดีขึ้น บทบาทเหล่านี้ได้รับอิทธิพลจากความเปลี่ยนแปลงทางสังคมและวัฒนธรรมหลายประการ อาทิ ความขัดแย้งทางการเมืองระหว่างประเทศ กระแสต่อต้านสงครามเวียดนาม การต่อต้านขีปนาวุธนิวเคลียร์ การเรียกร้องสิทธิของพลเมืองชั้นสองในสังคม และความก้าวหน้าทางเทคโนโลยีที่กระทบต่ออัตลักษณ์ความเป็นมนุษย์จากการศึกษาพบว่าตัวละครปัญญาประดิษฐ์เป็นเครื่องมือสำคัญที่ผู้ประพันธ์ใช้ในการสะท้อนและประกอบสร้างจิตวิญญาณของทศวรรษ 1960 ในแง่ต่างๆ หากมองด้านความสัมพันธ์ระหว่างมนุษย์กับเทคโนโลยี ตัวละครปัญญาประดิษฐ์มักเป็นภาพแทนของเทคโนโลยีในทศวรรษ 1960 ซึ่งกระตุ้นอาการหวาดกลัวเทคโนโลยีและก่อให้เกิดความวิตกกังวลในสังคม แต่ก็มีบางส่วนที่ตัวละครปัญญาประดิษฐ์เป็นภาพแทนของเทคโนโลยีที่นำมนุษย์ไปสู่สังคมที่ดีกว่าปัญญาประดิษฐ์ยังมีบทบาทในการเผยให้เห็นแนวคิดของการแสวงหาเสรีภาพทั้งภายนอกและภายใน หากมองด้านการแสวงหาเสรีภาพภายนอกจะพบว่า ตัวละครปัญญาประดิษฐ์ถูกนำเสนอเป็นอุปลักษณ์ในสามลักษณะ ลักษณะแรกคือ “อสูรกายจักรกล” เป็นอุปลักษณ์แทนความผิดพลาดของกลุ่มสถาบัน ลักษณะที่สองคือ “เมสสิยาห์จักรกล” เป็นอุปลักษณ์แทนผู้นำในการปลดปล่อยมนุษย์จากการกดขี่ของกลุ่มสถาบัน ลักษณะสุดท้ายคือ “จักรกลชนชั้นสอง” เป็นอุปลักษณ์ที่แสดงอคติในสังคมอเมริกันทั้งทางชาติพันธุ์และทางเพศ หากมองด้านการแสวงหาเสรีภาพภายในจะพบว่า ตัวละครปัญญาประดิษฐ์เป็นกลไกหนึ่งที่นำมนุษย์ไปสำรวจตนเองทั้งในแง่ของสภาวะทางจิตและอัตลักษณ์ความเป็นมนุษย์อาจกล่าวได้ว่าตัวละครปัญญาประดิษฐ์มิได้เป็นเพียงแนวคิดทางเทคโนโลยีที่ผู้ประพันธ์จินตนาการขึ้นเพื่อเป็นองค์ประกอบหนึ่งของบันเทิงคดีแนววิทยาศาสตร์ แต่ตัวละครปัญญาประดิษฐ์ยังแฝงไปด้วยอุดมการณ์ทางการเมืองและแนวคิดทางจิตวิญญาณหลายรูปแบบซึ่งประกอบกันขึ้นเป็นจิตวิญญาณของทศวรรษ 1960
DOI: 10.5285/3b57c988-068d-42bb-b601-ff7ed4cabc77
title: Nama Group geochemistry

description: Rare earth element, major and minor element, and iron speciation data for nine independent sections in the Nama Group, described in detail in Wood et al., 2015, Precambrian Research, and Tostevin et al., 2016, Nature Communications. Additional data for Zebra River section include sulfur isotopes from carbonate associated sulfate (published in Tostevin et al, 2017, Precambrian Research); Uranium isotope data for carbonates (published in Tostevin et al., 2019, EPSL); Calcium isotope data for carbonates (unpublished).
DOI: 10.14457/cu.the.2013.333
title: รัฐ โภชนาการใหม่กับการเปลี่ยนแปลงวิถีการกินในสังคมไทย พ.ศ. 2482-2517

description: วิทยานิพนธ์ฉบับนี้มุ่งศึกษาบทบาทของรัฐด้านโภชนาการใหม่ในสังคมไทย โดยพิจารณาถึงความเปลี่ยนแปลงที่เกิดขึ้นในวิถีการกินในสังคมไทยหลังการดำเนินงานด้านโภชนาการใหม่ตั้งแต่ปี พ.ศ. 2482 จนถึงปี พ.ศ. 2517 ผลการศึกษาพบว่า การเข้ามาของโภชนาการใหม่ในสังคมไทยมาพร้อมกับระบบการแพทย์ตะวันตก ซึ่งเป็นชุดความรู้ที่มีพื้นฐานวิธีคิดแบบวิทยาศาสตร์เหมือนกัน ทำให้เข้ามาปะทะและปรับเปลี่ยนวิถีการกินของคนไทย จากเดิมยึดที่หลักโภชนาการแบบจารีตซึ่งเป็นหนึ่งในระบบการแพทย์แผนไทยตามแนวทางทฤษฏีธาตุ รัฐไทยสมัยใหม่ได้รับเอาโภชนาการใหม่มาเป็นชุดความรู้หลักในการดำเนินนโยบายสร้างสุขภาพและพลานามัยของพลเมือง ให้หันมากินตามหลักวิทยาศาสตร์ที่แบ่งสารอาหารให้มีประโยชน์ต่อร่างกายเฉพาะเพื่อความมีสุขภาพดี และส่งผลต่อวิถีการกินของประชากรในสังคมไทยมาโดยตลอดการดำเนินนโยบายโภชนาการใหม่ของรัฐในตอนเริ่มต้นช่วงทศวรรษ 2480 เน้นการเผยแพร่ความรู้การกินตามหลัก “บริโภคศาสตร์” ที่หมายถึงการกินตามหลักวิทยาศาสตร์เพื่อสร้างชาติจากการเปลี่ยนให้คนไทยกินแบบมีอารยธรรม ในยุคสงครามเย็นตั้งแต่ทศวรรษ 2490 เป็นต้นมา เมื่อประเทศไทยรับการช่วยเหลือทางเศรษฐกิจและวิชาการจากสหรัฐอเมริกาจึงได้รับเอา “โภชนาการใหม่” ตามแนวทางการดำเนินนโยบายในภาครัฐของสหรัฐอเมริกาเข้ามาเป็นเครื่องมือสำคัญในการปรับเปลี่ยนวิถีการกินของคนไทย ด้วยวิธีการเปลี่ยนทั้งอาหารที่กินจากการพัฒนาด้านเกษตรและเรียนรู้การกินและการดำรงชีวิตอย่างมีคุณภาพด้วยความรู้ด้านคหกรรมศาสตร์ มีบทบาทสำคัญในการเปลี่ยนวิถีการกินในบ้าน ชุมชนและโรงเรียน และส่งผลให้เกิดการเปลี่ยนแปลงวิถีการกินให้เกิดขึ้นอย่างมหาศาลในสังคมไทย และได้นำไปสู่การกินอาหารที่ต้องมีมาตรฐานกำกับและควบคุมตามหลักของโภชนาการใหม่ในอุตสาหกรรมอาหารที่เกิดขึ้นอย่างรวดเร็ว จนต้องตั้งสำนักงานคณะกรรมการอาหารและยาขึ้นมาควบคุมอย่างจริงจังตั้งแต่ปี พ.ศ. 2517 เป็นต้นมา
DOI: 10.14457/cu.the.2013.334
title: รัสเซียและองค์การการค้าโลก:ปัจจัยที่ส่งผลต่อการเข้าเป็นสมาชิกองค์การการค้าโลกของรัสเซีย

description: วิทยานิพนธ์เรื่อง ปัจจัยที่มีผลต่อการเข้าเป็นสมาชิกองค์การการค้าโลกของรัสเซียมีจุดประสงค์เพื่อศึกษาปัจจัยที่ส่งผลต่อการใช้เวลาเพื่อเข้าเป็นสมาชิกองค์การการค้าโลกของรัสเซีย ซึ่งใช้กรอบแนวคิดของ Robert D. Putnum เรื่องทฤษฏีเกมส์สองระดับ (Two Level Games) ในการอธิบายปัจจัยด้านการเมืองภายใน และปัจจัยระหว่างประเทศที่ทำให้รัสเซียต้องล่าช้าในการเข้าเป็นสมาชิกองค์การการค้าโลก ผลการศึกษาพบว่าปัจจัยที่ทำให้รัสเซียต้องล่าช้าในการเข้าเป็นสมาชิกองค์การการค้ามาจากปัจจัยสำคัญ 2 ด้านคือ ปัจจัยภายในประเทศและปัจจัยระหว่างประเทศ โดยปัจจัยภายในคือบทบาทของกลุ่มผลประโยชน์ต่างๆ ในรัสเซียที่มีส่วนได้ประโยชน์ และเสียประโยชน์จากการเข้าองค์การการค้าโลก โดยกลุ่มที่ได้ประโยชน์จากการเข้าองค์การการค้าโลกคือรัฐบาล และกลุ่มสหภาพผู้ประกอบการและนักอุตสาหกรรมรัสเซีย ซึ่งต้องการให้รัสเซียปฏิรูปเศรษฐกิจให้เป็นเสรี ส่วนกลุ่มที่เสียประโยชน์คือกลุ่มอุตสาหกรรมรถยนต์ กลุ่มเกษตรกรรม และกลุ่มสภาหอการค้าและอุตสาหกรรมรัสเซีย โดยกลุ่มเหล่านี้ต่อต้านการปฏิรูประบบเศรษฐกิจเสรีและไม่ต้องการให้อุตสาหกรรมภายในแข่งขันกับสินค้าและบริการจากต่างประเทศ ด้านปัจจัยภายนอกที่ส่งผลให้เกิดความล่าช้าในการเข้าองค์การการค้าโลกคือ ปัญหาการเจรจาเพื่อเปิดเสรีทางการค้าระหว่างรัสเซียกับชาติมหาอำนาจ เช่น สหรัฐอเมริกา สหภาพยุโรป และความขัดแย้งระหว่างรัสเซียและจอร์เจียเหนือดินแดนออสเซเทียใต้และอับคาเซีย โดยปัญหาเหล่านี้เคยส่งผลให้รัสเซียไม่สามารถเข้าเป็นสมาชิกองค์การการค้าโลกจนกระทั่ง ค.ศ. 2012
DOI: 10.14457/cu.the.2013.335
title: ความไว้วางใจของประชาชนที่มีต่อองค์การบริหารส่วนตำบล: กรณีศึกษาเปรียบเทียบองค์การบริหารส่วนตำบลช่องกับองค์การบริหารส่วนตำบลปลักหนู

description: การศึกษาครั้งนี้เป็นการวิจัยแบบผสมทั้งวิธีการวิจัยเชิงปริมาณและการวิจัยเชิงคุณภาพ มีวัตถุประสงค์เพื่อศึกษาเปรียบเทียบระดับความไว้วางใจของประชาชนที่มีต่อองค์การบริหารส่วนตำบลระหว่างองค์การบริหารส่วนตำบลช่องและองค์การบริหารส่วนตำบลปลักหนูและเพื่อศึกษาปัจจัยที่มีอิทธิพลต่อความไว้วางใจของประชาชนที่มีต่อองค์การบริหารส่วนตำบลช่องและองค์การบริหารส่วนตำบลปลักหนู โดยผู้ศึกษาได้ให้ความสนใจที่จะศึกษาองค์การบริหารส่วนตำบลที่ได้รับรางวัลเปรียบเทียบกับองค์การบริหารส่วนตำบลที่ไม่ได้รับรางวัล ภายใต้เงื่อนไขรางวัลองค์กรปกครองส่วนท้องถิ่นที่โดดเด่นและได้รับรางวัลจากสำนักงานคณะกรรมการการกระจายอำนาจให้แก่องค์กรปกครองส่วนท้องถิ่น (สกถ.) ประจำปี พ.ศ.2554 และมีสมมติฐานว่าองค์การบริหารส่วนตำบลช่องที่ได้รับรางวัลน่าจะมีความไว้วางใจของประชาชนมากกว่าองค์การบริหารส่วนตำบลปลักหนูที่ไม่ได้รับรางวัล โดยจำนวนกลุ่มตัวอย่างที่ใช้ศึกษาทำการสุ่มตัวอย่างจากประชากรทั้งหมดที่อาศัยอยู่ในพื้นที่องค์การบริหารส่วนตำบลช่องและองค์การบริหารส่วนตำบลปลักหนู จำนวนกลุ่มตัวอย่าง 200 ตัวอย่างต่อ 1 กรณีศึกษาผลการศึกษาพบว่าระดับความไว้วางใจของประชาชนที่มีต่อองค์การบริหารส่วนตำบลช่องอยู่ในระดับปานกลาง ส่วนองค์การบริหารส่วนตำบลปลักหนูมีระดับความไว้วางใจของประชาชนอยู่ในระดับที่ไม่สูงนัก ซึ่งมีความสอดคล้องกับสมมติฐานการวิจัยที่องค์การบริหารส่วนตำบลช่องมีระดับความไว้วางใจของประชาชนมากกว่าองค์การบริหารส่วนตำบลปลักหนู และปัจจัยที่ส่งผลต่อระดับความไว้วางใจของประชาชนที่มีต่อองค์การบริหารส่วนตำบลช่องและองค์การบริหารส่วนตำบลปลักหนูมีความแตกต่างกัน โดยปัจจัยที่ส่งผลต่อระดับความไว้วางใจแตกต่างกัน ได้แก่ ปัจจัยด้านความโปร่งใสในการทำงานของ อบต. และปัจจัยการเมืองในระบบราชการ ซึ่งมีความสอดคล้องกับสมมติฐานการวิจัยที่ปัจจัยที่ส่งผลต่อความไว้วางใจของประชาชนที่มีต่อองค์การบริหารส่วนตำบลที่ได้รับรางวัลกับองค์การบริหารส่วนตำบลที่ไม่ได้รับรางวัลน่าจะมีความแตกต่างกัน
DOI: 10.14457/cu.the.2013.336
title: การเปลี่ยนรัฐบาลกับการเปลี่ยนแปลงนโยบายปราบปรามยาเสพติด

description: การวิจัยครั้งนี้มีวัตถุประสงค์เพื่อศึกษาผลของการเปลี่ยนรัฐบาลที่มีต่อการเปลี่ยนแปลงนโยบายปราบปรามยาเสพติด ซึ่งได้ศึกษาเงื่อนไขปัจจัยต่างๆ ที่สามารถสะท้อนให้เห็นถึงความแตกต่างในการกำหนดและการปฏิบัตินโยบายดังกล่าวภายใต้รัฐบาลอภิสิทธิ์ และรัฐบาลยิ่งลักษณ์ โดยแนวคิดที่เป็นโครงสร้างในการวิจัยครั้งนี้ ประกอบด้วยแนวคิดเรื่องบริบททางการเมืองและเศรษฐกิจที่มีผลต่อการกำหนดนโยบายสาธารณะ เรื่องยุทธศาสตร์ของพรรคการเมืองในการกำหนดและปฏิบัตินโยบาย และเรื่องความสัมพันธ์ระหว่างฝ่ายการเมืองและฝ่ายบริหารในนโยบายสาธารณะ ซึ่งการวิจัยนี้เป็นการวิจัยเชิงคุณภาพที่ใช้วิธีการศึกษาจากเอกสารและการสัมภาษณ์เชิงลึกผลการศึกษาพบว่า เมื่อมีการเปลี่ยนรัฐบาลจากพรรคการเมืองขั้วตรงข้ามกัน (พรรคประชาธิปัตย์และพรรคเพื่อไทย) ได้นำไปสู่การกำหนดและการปฏิบัตินโยบายปราบปรามยาเสพติดที่แตกต่างกัน เนื่องจากเงื่อนไขปัจจัยหลักที่ประกอบไปด้วยบริบททางการเมืองและเศรษฐกิจที่แตกต่างกันของสองรัฐบาลตลอดจนยุทธศาสตร์ที่แตกต่างกันของทั้งสองพรรคการเมืองในการกำหนดและการปฏิบัตินโยบายปราบปรามยาเสพติด โดยภายใต้รัฐบาลอภิสิทธิ์นั้น พบว่า ได้เผชิญกับปัญหาวิกฤตความขัดแย้งทางการเมืองและวิกฤตเศรษฐกิจ จึงทำให้นโยบายปราบปรามยาเสพติดไม่ได้ถูกเน้นให้เป็นเครื่องมือในการสร้างความชอบธรรมในการปกครองบริหาร พรรคประชาธิปัตย์ภายใต้การนำของนายอภิสิทธิ์จึงมุ่งเน้นไปที่นโยบายด้านอื่นๆแทน โดยเฉพาะการแก้ไขปัญหาเศรษฐกิจที่ตกต่ำ และวางยุทธศาสตร์ในการสร้างความพึงพอใจจากประชาชนไปที่นโยบายการศึกษาและนโยบายเศรษฐกิจเป็นหลัก ดังนั้นในส่วนนโยบายปราบปรามยาเสพติดของรัฐบาลอภิสิทธิ์จึงไม่ได้เข้าไปสร้างแรงกดเชิงนโยบายต่อข้าราชการมากนัก นอกจากนี้รัฐบาลก็ไม่ได้เข้าไปแทรกแซงการแต่งตั้งเลขาธิการ ป.ป.ส. จึงสรุปได้ว่ารูปแบบนโยบายปราบปรามยาเสพติดภายใต้รัฐบาลอภิสิทธิ์มีลักษณะความสัมพันธ์ของการเมืองและการบริหารที่แยกออกจากกัน ในทางตรงกันข้าม ภายใต้รัฐบาลยิ่งลักษณ์นั้นเห็นได้ว่าระดับของปัญหาวิกฤติทางการเมืองและเศรษฐกิจบรรเทาเบาบางลง การปราบปรามยาเสพติดจึงถูกจัดวางความสำคัญไว้เป็นนโยบายลำดับต้นในฐานะเป็นวาระแห่งชาติ จึงแสดงให้เห็นว่านโยบายนี้กลายเป็นเครื่องมือสำคัญในการสร้างความชอบธรรมให้แก่รัฐบาลพร้อมกับการสร้างความพึงพอใจจากประชาชนด้วย เมื่อเป็นเช่นนี้รัฐบาลจึงมียุทธศาสตร์ของนโยบายนี้ไปในเชิงการป้องกันควบคู่กับการปราบปราม และยังสร้างแรงกดเชิงนโยบายต่อข้าราชการเป็นอย่างมากในการปฏิบัตินโยบาย นอกจากนี้แล้วรัฐบาลยิ่งลักษณ์ยังเข้าไปแทรกแซงในการแต่งตั้งเลขาธิการ ป.ป.ส. ซึ่งตรงข้ามกับรัฐบาลอภิสิทธิ์ ดังนั้นข้อค้นพบที่ได้จึงนำมาสู่การสรุปที่ว่า ลักษณะความสัมพันธ์ของการเมืองและการบริหารนั้นไม่แยกออกจากกันในนโยบายปราบปรามยาเสพติดภายใต้การนำของรัฐบาลยิ่งลักษณ์
DOI: 10.14457/cu.the.2013.337
title: การเมืองเรื่องการเลือกตั้ง: ศึกษาการหาเสียงเลือกตั้ง วันที่ 3 กรกฎาคม พ.ศ. 2554 เขตเลือกตั้งที่ 5 จังหวัดเชียงใหม่

description: วิทยานิพนธ์ฉบับนี้ มีจุดมุ่งหมายเพื่อศึกษาถึงปัจจัยที่ทำให้ผู้สมัครสมาชิกสภาผู้แทนราษฎรพรรคเพื่อไทยประสบความสำเร็จในการเลือกตั้งทั่วไปเมื่อวันที่ 3 กรกฎาคม พ.ศ.2554 เขตเลือกตั้งที่ 5 จังหวัดเชียงใหม่ ทั้งที่ความนิยม ประสบการณ์ทางการเมืองและผลงานส่วนบุคคลด้อยกว่าผู้สมัครสมาชิกสภาผู้แทนราษฎรพรรคชาติไทยพัฒนา นอกจากนี้วิทยานิพนธ์ยังต้องการวิเคราะห์ยุทธศาสตร์ของกลุ่มเคลื่อนไหวทางการเมืองที่เรียกว่า "กลุ่มคนเสื้อเเดง" ระหว่างการเลือกตั้ง ซึ่งทำให้การเมืองเรื่องการเลือกตั้งมีความซับซ้อนน่าสนใจกว่าการหาเสียงโดยผู้สมัครจากพรรคการเมืองผลการวิจัยพบว่า ชัยชนะในการเลือกตั้งทั่วไปของผู้สมัครพรรคเพื่อไทยเกิดจาก การเคลื่อนไหวของชมรมคนรักฝาง แม่อาย ไชยปราการ กลุ่มคนเสื้อแดงที่มีการวางยุทธศาสตร์ ยุทธวิธีในการเลือกตั้งอย่างเป็นระบบและปรับเปลี่ยนตามสถานการณ์ทางการเมือง โดยเฉพาะอย่างยิ่งการสร้างอัตลักษณ์ร่วมกันระหว่างคนเสื้อเเดงเเละผู้ใช้สิทธิเลือกตั้งให้รู้สึกเป็นพวกเดียวกัน ผ่านความทุกข์ยากร่วมกัน มีศัตรูร่วมกันเเละต่อสู้เพื่อสิ่งเดียวกัน ขณะเดียวกันโครงสร้างของชมรมฯซึ่งมีลักษณะแนวราบกึ่งทางการ ทำให้มีความยืดหยุ่น ขยายสมาชิกได้จำนวนมาก อันมีผลต่อการสร้างแรงสนับสนุน การสร้างกระแสคนเสื้อแดง รวมถึงการเปลี่ยนสภาพเป็นหัวคะแนนเฉพาะกิจ ในอีกด้านคณะรณรงค์หาเสียงของผู้สมัครพรรคเพื่อไทยนำเสนอนโยบายและผลงานพรรคที่เหนือกว่าคู่แข่ง มีการจัดจัดศูนย์อำนวยการเลือกตั้งและชุดปฏิบัติการต่างๆ ฉะนั้น ทั้งชมรมฯและคณะรณรงค์หาเสียงเลือกตั้งต่างทำงานสัมพันธ์กันเพื่อสร้างกระแสพรรคเพื่อไทย กระแสคนเสื้อแดงและการต่อสู้เพื่อระบอบประชาธิปไตย สรุปคือ ชัยชนะของผู้สมัครจากพรรคเพื่อไทยในเขตเลือกตั้งที่ 5 จังหวัดเชียงใหม่ เป็นผลจากการวางยุทธศาสตร์ของกลุ่มเคลื่อนไหวทางการเมืองในนามกลุ่มคนเสื้อเเดงมากกว่าจะมาจากคุณสมบัติเเละการหาเสียงของผู้สมัคร
DOI: 10.14457/cu.the.2013.338
title: ผลของเทคโนโลยีปฏิสัมพันธ์และรูปแบบโจทย์ที่มีต่อผลลัพธ์ของการเรียนรู้เรื่องงบการเงินรวม

description: การรวมธุรกิจเป็นหนึ่งในกลยุทธ์การสร้างความเติบโตทางธุรกิจที่ได้รับความนิยมมากที่สุดทั่วโลก รวมถึงในประเทศไทย อย่างไรก็ตามการจัดทำงบการเงินรวมซึ่งเป็นผลมาจากการรวมธุรกิจเป็นเรื่องที่ค่อนข้างซับซ้อน เนื่องจากมีกฎระเบียบข้อบังคับจากหน่วยงานต่าง ๆ เช่น ตลาดหลักทรัพย์แห่งประเทศไทยกำหนดให้มีการเปิดเผยข้อมูลตามมาตรฐานการบัญชีไทย ซึ่งมีการปรับปรุงให้เป็นไปตามมาตรฐานการบัญชีระหว่างประเทศและมาตรฐานการรายงานทางการเงินระหว่างประเทศ ดังนั้นการพัฒนาระบบช่วยเรียนรู้เรื่องการรวมธุรกิจจึงเป็นเรื่องท้าทายสำหรับการศึกษาทางการบัญชีในทางปฏิบัติ ผู้เชี่ยวชาญด้านการบัญชีพบว่า การจัดทำงบการเงินรวมมีปัญหาหลายประการ ดังนั้นงานวิจัยนี้จึงมุ่งเน้นสองส่วนคือ ส่วนแรกการนำเทคโนโลยีปฏิสัมพันธ์และจินตทัศน์มาใช้ในการออกแบบและพัฒนาระบบช่วยการเรียนรู้เรื่องงบการเงินรวม ส่วนที่สองการศึกษาผลของเทคโนโลยีปฏิสัมพันธ์และรูปแบบการนำเสนอโจทย์ที่มีต่อผลลัพธ์การเรียนรู้ ซึ่งวัดจากคะแนนการเรียนรู้ คะแนนการทดสอบ และความพึงพอใจสำหรับการวิจัยกึ่งทดลองนี้ได้พัฒนาระบบช่วยการเรียนรู้เรื่องงบการเงินรวมที่สามารถทำงานทั้งในโน้ตบุคและในแท็บเล็ต โดยระบบดังกล่าวใช้รูปแบบการนำเสนอโจทย์ทั้งรูปแบบข้อความและรูปแบบจินตทัศน์ ในการศึกษาผลกระทบของเทคโนโลยีปฏิสัมพันธ์ที่แตกต่างกัน (โน้ตบุคและแท็บเล็ต) กับรูปแบบการนำเสนอโจทย์ที่แตกต่างกัน (ข้อความและจินตทัศน์) ได้เก็บข้อมูลการทดลองใช้ระบบจากนิสิตนักศึกษาจำนวน 134 คนที่มีความรู้ด้านบัญชี (หลักการบัญชี การบัญชีขั้นกลาง 1 และ 2) แต่ยังไม่มีความรู้เกี่ยวกับงบการเงินรวมพบว่า ผู้ที่เรียนรู้ผ่านระบบช่วยการเรียนรู้เรื่องงบการเงินรวมที่ใช้เทคโนโลยีปฏิสัมพันธ์แบบโน้ตบุคมีผลการเรียนรู้และความเข้าใจมากกว่าผู้ที่เรียนรู้ผ่านแท็บเล็ตอย่างมีนัยสำคัญ แต่ผู้ที่เรียนผ่านระบบช่วยการเรียนรู้เรื่องงบการเงินรวมโดยแท็บเล็ตมีความพึงพอใจในการเรียนรู้มากกว่าผู้ที่เรียนโดยโน้ตบุค และรูปแบบการนำเสนอโจทย์ไม่มีผลต่อผลลัพธ์การเรียนรู้ แต่หากรูปแบบการนำเสนอโจทย์มีความสอดคล้องกับลักษณะการเรียนรู้เฉพาะบุคคลของผู้เรียนจะส่งผลต่อความพึงพอใจในการเรียน
DOI: 10.14457/cu.the.2013.339
title: ความพอดีระหว่างเทคโนโลยีส่วนประสานกับรูปแบบคำถามและประสบการณ์การเรียนรู้จากการใช้คอมพิวเตอร์ช่วยเรียนการบัญชีภาษีเงินได้รอการตัดบัญชี

description: งานวิจัยนี้มีวัตถุประสงค์เพื่อพัฒนาเครื่องมือช่วยการเรียนรู้การบัญชีภาษีเงินได้รอการตัดบัญชี ให้อยู่ในรูปแบบระบบคอมพิวเตอร์ช่วยเรียนที่เป็นมิตรกับผู้ใช้ และ เพื่อศึกษาความสัมพันธ์ของความพอดีระหว่างเทคโนโลยีส่วนประสานและรูปแบบของคำถามที่ใช้ในการออกแบบระบบคอมพิวเตอร์ช่วยเรียนที่ส่งผลต่อคะแนนการเรียนรู้และประสบการณ์การเรียนรู้การบัญชีภาษีเงินได้รอการตัดบัญชี เครื่องมือช่วยการเรียนรู้ที่พัฒนาขึ้น แบ่งโจทย์การเรียนรู้เป็น 2 แบบ คือ โจทย์ภาพกับโจทย์ข้อความและใช้เทคโนโลยีส่วนประสาน 2 ชนิด คือ การใช้หน้าจอสัมผัสกับการใช้เมาส์คลิกการวิจัยครั้งนี้เป็นการวิจัยกึ่งทดลอง (Semi-experimental research) เก็บข้อมูลความคิดเห็นจากนักศึกษาระดับปริญญาตรี สาขาการบัญชี ชั้นปีที่ 2 และ ชั้นปีที่ 3 จำนวน 120 คน ซึ่งมีความรู้พื้นฐานด้านการบัญชีและการภาษีอากร แต่ยังไม่ได้เรียนเรื่องการบัญชีภาษีเงินได้รอการตัดบัญชี การวิจัยได้ออกแบบการแบ่งกลุ่มตัวอย่างเป็น 2 X 2 กลุ่ม ดังนี้ 1) กลุ่มใช้โจทย์ภาพ (Picture Question) ด้วยคอมพิวเตอร์หน้าจอสัมผัส (Tablet) 2) กลุ่มใช้โจทย์ภาพด้วยคอมพิวเตอร์ชนิดเมาส์คลิก (Notebook, PC) 3) กลุ่มใช้โจทย์ข้อความด้วยคอมพิวเตอร์หน้าจอสัมผัส และ 4) กลุ่มใช้โจทย์ข้อความด้วยคอมพิวเตอร์ชนิดเมาส์คลิก ผลจากการวิเคราะห์คะแนนการเรียนรู้ (Learning Score) พบว่า คะแนนหลังการทดลอง (Post-test) สูงกว่าคะแนนก่อนการทดลอง (Pre-test) ในทั้ง 4 กลุ่ม ในขณะที่มีเพียง 3 จาก 4 กลุ่ม ที่คะแนนสูงกว่าอย่างมีนัยสำคัญ คือ กลุ่มที่ 1) โจทย์ภาพกับคอมพิวเตอร์หน้าจอสัมผัส กลุ่มที่ 2) โจทย์ภาพกับคอมพิวเตอร์ชนิดเมาส์คลิก และกลุ่มที่ 4) โจทย์ข้อความกับคอมพิวเตอร์ชนิดเมาส์คลิก ส่วนกลุ่มที่คะแนนก่อนและหลังไม่มีความแตกต่างอย่างมีนัยสำคัญ คือ กลุ่มที่ 3) โจทย์ข้อความกับคอมพิวเตอร์หน้าจอสัมผัส ผลของการศึกษาเกี่ยวกับความพอดีกันระหว่างรูปแบบของโจทย์คำถามและประเภทเทคโนโลยีส่วนประสานในแต่ละกลุ่ม พบว่าไม่สนับสนุนสมมติฐานที่ 1 นั่นคือ ความพอดีกันระหว่างโจทย์ภาพด้วยคอมพิวเตอร์จอสัมผัส ไม่มากกว่า ความพอดีกันระหว่างโจทย์ภาพด้วยคอมพิวเตอร์ชนิดใช้เมาส์คลิก และ ความพอดีกันระหว่างโจทย์ข้อความด้วยคอมพิวเตอร์ชนิดใช้เมาส์คลิก ไม่มากกว่า ความพอดีกันระหว่างการใช้โจทย์ข้อความด้วยคอมพิวเตอร์จอสัมผัส สำหรับสมมติฐานที่ 2 พบความสัมพันธ์บางส่วนระหว่างความพอดีกันระหว่างโจทย์และเทคโนโลยีส่วนประสาน คือ ความพอดีกันมีความสัมพันธ์กับประสบการณ์การเรียนรู้ แต่ไม่มีความสัมพันธ์กับคะแนนการเรียนรู้
DOI: 10.14457/cu.the.2013.340
title: ผลของการเรียนการสอนบนเว็บด้วยสถานการณ์จำลองแบบปรับเหมาะเพื่อส่งเสริมความสามารถในการแก้ปัญหาของนิสิตนักศึกษาครุศาสตร์ศึกษาศาสตร์

description: การวิจัยในครั้งนี้มีวัตถุประสงค์เพื่อศึกษาความสามารถในการแก้ปัญหาของนิสิต นักศึกษา คณะครุศาสตร์ ศึกษาศาสตร์ กลุ่มที่เรียนด้วยการเรียนการสอนบนเว็บด้วยสถานการณ์จำลอง แบบปรับเหมาะ และเปรียบเทียบผลของความสามารถในการแก้ปัญหาของนิสิต นักศึกษา คณะครุศาสตร์ ศึกษาศาสตร์ ก่อนและหลังเรียนที่เรียนด้วยการเรียนการสอนบนเว็บด้วยสถานการณ์จำลองแบบปรับเหมาะ กลุ่มตัวอย่างที่ใช้ในการวิจัยครั้งนี้เป็นนักศึกษาปริญญาตรี ชั้นปีที่ 2 มหาวิทยาลัยราชภัฎพิบูลสงคราม ปีการศึกษา 2556 จำนวน 20 คน ซึ่งเรียนด้วยการเรียนการสอนบนเว็บด้วยสถานการณ์จำลองแบบปรับเหมาะ เครื่องมือที่ใช้ในการวิจัยครั้งนี้คือ การเรียนการสอนบนเว็บด้วยสถานการณ์จำลองแบบปรับเหมาะ แบบทดสอบความสามารถในการแก้ปัญหาก่อนเรียนและหลังเรียน และแบบสอบถามความพึงพอใจหลังเรียน นำผลที่ได้จากการทดลองมาทำการวิเคราะห์ข้อมูลโดยการหาค่าเฉลี่ย( ) ส่วนเบี่ยงเบนมาตรฐาน (S.D.) การวิเคราะห์ข้อมูลโดยใช้สถิติ (t-test)ผลการวิจัยพบว่า ผู้เรียนที่เรียนด้วยการเรียนการสอนบนเว็บด้วยสถานการณ์จำลองแบบปรับเหมาะ มีความสามารถในการแก้ปัญหาหลังเรียนสูงกว่าก่อนเรียนอย่างมีนัยสำคัญทางสถิติ ที่ระดับ .05
DOI: 10.14457/rmutt.res.2013.41
title: แนวทางการสร้างมูลค่าเพิ่มให้กับตราและการสื่อสารการตลาดแบบบูรณาการเพื่อส่งเสริมการท่องเที่ยวเชิงสร้างสรรค์ตามเส้นทางเศรษฐกิจในอนุภูมิภาคลุ่มแม่น้ำโขงตอนบน:กรณีศึกษาประเทศไทย (เชียงราย
DOI: 10.14457/rmutt.res.2013.42
title: กลยุทธ์ระดับธุรกิจเพื่อสร้างข้อได้เปรียบทางการแข่งขัน ในการท่องเที่ยวเชิงสร้างสรรค์ของภาคเอกชนตามเส้นทางเศรษฐกิจในอนุภูมิภาคลุ่มแม่น้ำโขงตอนบน:กรณีศึกษา ประเทศไทย (เชียงราย
DOI: 10.14457/cu.the.2013.341
title: การนำเสนอกิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสมาชิกสภาเด็กและเยาวชนระดับตำบล

description: การวิจัยในครั้งนี้มีวัตถุประสงค์เพื่อ 1. เพื่อพัฒนากิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสภาเด็กและเยาวชนระดับตำบล2. เพื่อเสนอแนวทางการจัดกิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสมาชิกสภาเด็กและเยาวชนระดับตำบลสู่ชุมชนการวิจัยครั้งนี้เป็นการวิจัยกึ่งทดลอง โดยมีกลุ่มตัวอย่าง คือ สมาชิกสภาเด็กและเยาวชนตำบลพระปฐมเจดีย์ อ.เมือง จ. นครปฐม จำนวน 30 คน การจัดกิจกรรมใช้ระยะเวลา 8 วัน รวมทั้งสิ้น 52 ชั่วโมง เครื่องมือที่ใช้ในการวิจัยมี 6 ชนิด คือ 1.แบบวัดระดับความรับผิดชอบต่อสังคมและแบบสอบถามความต้องการในการจัดกิจกรรมของสมาชิกสภาเด็กและเยาวชนระดับตำบล 2. แผนการจัดกิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสมาชิกสภาเด็กและเยาวชนระดับตำบล 3. แบบวัดความรู้เรื่องความรับผิดชอบต่อสังคมของสมาชิกสภาเด็กและเยาวชนระดับตำบล 4.แบบวัดทักษะเรื่องความรับผิดชอบต่อสังคมของสมาชิกสภาเด็กและเยาวชนระดับตำบล 5. แบบวัดทัศนคติเรื่องความรับผิดชอบต่อสังคมของสมาชิกสภาเด็กและเยาวชนระดับตำบล 6.แนวทางการจัดกิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสมาชิกสภาเด็กและเยาวชนระดับตำบล สถิติที่ใช้ในการวิเคราะห์ข้อมูล คือ ค่าเฉลี่ย ส่วนเบี่ยงเบนมาตรฐาน การเปรียบเทียบความแตกต่างด้วยสถิติทดสอบ (t-test) ที่ระดับนัยสำคัญทางสถิติ .05ผลการวิจัยพบว่า1.กิจกรรมที่ช่วยส่งเสริมความรับผิดชอบต่อสังคมของสมาชิกสภาเด็กและเยาวชนตำบลดำเนินการตามแนวคิดการเรียนรู้แบบมีส่วนร่วม โดยมีเนื้อหาครอบคลุม 11 ด้าน คือ 1.บทบาทและหน้าที่ของสมาชิกสภาเด็กและเยาวชนตำบล 2.ภาวะผู้นำ 3.การสื่อสาร 4.คุณธรรมจริยธรรมที่พึงประสงค์ 5.มารยาทในที่ประชุม 6.การศึกษาชุมชน 7.แผนที่เดินดิน 8.การจัดการความรู้ 9.การเขียนโครงการ 10.การติดต่อประสานงาน และ 11.การประชาสัมพันธ์ หลังการทดลอง พบว่า กลุ่มทดลองมีค่าเฉลี่ยความรู้ ทักษะ และทัศนคติเรื่องความรับผิดชอบต่อสังคมหลังการทดลองสูงกว่าก่อนการทดลองอย่างมีนับสำคัญทางสถิติที่ระดับ 0.52. แนวทางในการจัดกิจกรรมการศึกษานอกระบบโรงเรียนเพื่อส่งเสริมความรับผิดชอบต่อสังคมของสมาชิกสภาเด็กและเยาวชนระดับตำบลสามารถมีเนื้อหาออกเป็น 6 ด้าน ได้แก่ 1.ด้านแผนกิจกรรม 2.ด้านผู้เรียน 3.ด้านผู้สอน 4.ด้านการจัดกิจกรรม 5.ด้านสื่อการเรียนการสอน 6.ด้านสถานที่ที่ใช้จัดกิจกรรม
DOI: 10.14457/cu.the.2013.342
title: กระบวนการเรียนรู้ของเยาวชนเพื่อเสริมสร้างภูมิคุ้มกันทางวัฒนธรรม

description: การวิจัยครั้งนี้เป็นการวิจัยเชิงปริมาณและการวิจัยเชิงคุณภาพ มีวัตถุประสงค์เพื่อ 1) ศึกษาสภาวะภูมิคุ้มกันทางวัฒนธรรมตามการรับรู้ของเยาวชน 2) เพื่อวิเคราะห์สภาพ ปัจจัยและเงื่อนไขในการเรียนรู้ของเยาวชนเพื่อเสริมสร้างภูมิคุ้มกันทางวัฒนธรรม 3) เพื่อนำเสนอกระบวนการเรียนรู้ของเยาวชน เพื่อเสริมสร้างภูมิคุ้มกันทางวัฒนธรรม โดยใช้แบบสอบถามเก็บข้อมูลจากเยาวชนอายุ 15-24 ปี ในกรุงเทพมหานคร จำนวน 568 คน จากนั้นนำมาวิเคราะห์ข้อมูลทางสถิติด้วยโปรแกรมคอมพิวเตอร์ SPSS FOR WINDOW นอกจากนี้ผู้วิจัยทำการสัมภาษณ์ผู้ทรงคุณวุฒิด้านวัฒนธรรม และผู้เชี่ยวชาญด้านเด็กและเยาวชนจำนวน 6 ท่าน สนทนากลุ่ม (focus group) ตัวแทนกลุ่มเยาวชน โรงเรียน ครอบครัว ชุมชน และหน่วยงานที่เกี่ยวข้อง จำนวน 7 คน รวมทั้งการสัมภาษณ์เชิงลึก (In depth interview) ตัวแทนกลุ่มเยาวชน ครอบครัว ชุมชน และโรงเรียน จำนวน 8 คน เพื่อนำผลมาวิเคราะห์เนื้อหาและสรุปเป็นกระบวนการเรียนรู้ของเยาวชนเพื่อเสริมสร้างภูมิคุ้มกันทางวัฒนธรรมผลการวิเคราะห์พบว่า สภาวะภูมิคุ้มกันทางวัฒนธรรมตามการรับรู้ของเยาวชนใน 4 ด้านดังนี้ 1) วัฒนธรรมการบริโภค พบว่าเยาวชนในกรุงเทพมหานครที่มีวัฒนธรรมการบริโภคแบบเน้นความสะดวกและรวดเร็วเป็นหลัก มีความเข้าใจเรื่องการอนุรักษ์ด้วยการสนับสนุนอาหารไทยท้องถิ่นมากที่สุด และการเลือกรับประทานอาหารที่มีประโยชน์ และสะอาด 2) วัฒนธรรมการแต่งกาย พบว่า เยาวชนส่วนใหญ่นิยมแต่งกายตามแบบที่ตนเองชอบ มีแนวคิดเรื่องการอนุรักษ์ว่าควรแต่งชุดไทยในโอกาสสำคัญ มีแนวทางการเลือกและปรับเปลี่ยนการแต่งกายที่สุภาพเรียบร้อยและเหมาะสม 3) วัฒนธรรมการใช้ภาษา พบว่า เยาวชนส่วนใหญ่ให้ความหมายของการอนุรักษ์ภาษาไทยคือ การฟัง พูด อ่าน เขียนภาษาไทยได้อย่างถูกต้อง แนวทางการเลือกใช้ภาษาให้เหมาะสมและถูกกาลเทศะ และแนวทางปรับเปลี่ยนเรียนรู้ภาษาที่หลากหลาย 4) วัฒนธรรมการแสดงออกทางเพศ พบว่าเยาวชนส่วนใหญ่ไม่เคยมีเพศสัมพันธ์ในวัยเรียน และไม่เห็นด้วยกับการอยู่ก่อนแต่ง โดยเยาวชนให้ความหมายของการแสดงออกทางเพศที่เหมาะสมคือ แสดงออกให้ถูกที่ ถูกเวลา และเหมาะสม มีการปรับเปลี่ยนการแสดงออกไปตามยุคสมัยแต่อยู่ในขอบเขตที่เหมาะสม ผลการวิเคราะห์สภาพ ปัจจัยและเงื่อนไขในการเรียนรู้ของเยาวชน พบว่า เยาวชนส่วนใหญ่มีวิธีการเรียนรู้แบบเป็นระบบและต่อเนื่องมากที่สุดในวัฒนธรรมทุกด้าน ในขณะที่บ้านเป็นแหล่งการเรียนรู้ที่เหมาะสมที่สุดและครอบครัวเป็นบุคคลที่มีอิทธิพลมากที่สุดในเสริมสร้างภูมิคุ้มกันทางวัฒนธรรมด้านการบริโภค และแสดงออกทางเพศ สถานศึกษาเป็นแหล่งการเรียนรู้ที่เหมาะสมที่สุดในวัฒนธรรมการใช้ภาษา และการแต่งกาย ดังนั้นแนวทางในการส่งเสริมกระบวนการเรียนรู้เพื่อเสริมสร้างภูมิคุ้มกันทางวัฒนธรรม ควรมีการสร้างความสัมพันธ์และความร่วมมือกันระหว่างครอบครัว ชุมชนและสถานศึกษา โดยบูรณาการเรื่องภูมิคุ้มกันทางวัฒนธรรมเข้ากับเนื้อหาวิชาเรียนในทุกกลุ่มสาระ พัฒนาบุคลากรในการให้ความรู้และจัดกิจกรรม ปรับปรุงสื่อและกิจกรรม และจัดหาแหล่งการเรียนรู้ที่เหมาะสม อันจะก่อให้เกิดการเรียนรู้และได้ประโยชน์จากการเรียนรู้สูงสุด